ทั้งนี้ปัจจุบันโครงการนี้อยู่ระหว่างการประกวดราคาจัดซื้อจัดจ้าง แต่สถานีสูบน้ำแห่งนี้เป็นเพียงส่วนหนึ่งของแผนพัฒนาห้วยหลวงตอนล่างเท่านั้น เพราะขณะเดียวกัน กรมชลประทานมีแผนจะก่อสร้างพนังกั้นน้ำตามแนวลำห้วยหลวงอีกราว 28 กิโลเมตร ก่อสร้างประตูระบายน้ำอีก 15 แห่ง และระบบชลประทานอีก 13 โครงข่าย ซึ่งนอกจากแผนเหล่านี้แล้ว นายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ ระบุว่าอนาคตอาจจะมีแผนสร้างโครงข่ายกับลุ่มน้ำข้างเคียงด้วย